כוח הטיטאנים

כוח הטיטאנים (באנגלית: !Teen Titans Go) היא סדרת הנפשה אמריקאית לילדים, המשמשת כספין אוף פרודי לסדרה "הטיטאנים". הסדרה לא מהווה לה המשך,[דרושה הבהרה] ורק אלמנטים ספורים נשארו דומים ביניהן. בארצות הברית הסדרה משודרת בקרטון נטוורק. בישראל הסדרה דובבה לעברית, תחילה באולפני דאבי דאב, ושודרה בערוץ הילדים בין 2015 ל-2017. דיבוב הסדרה המשיך לאחר מכן ב-2021 בווידאופילם אינטרנשיונל, ופרקיה הופצו בשירות ה-VOD של חברת yes. חלק מהמדבבים דיבבו בסדרה המקורית. הסדרה עוקבת אחר הטיטאנים, חמישה נערים גיבורי-על. הטיטאנים מתמודדים עם מצבים אופייניים לגיל ההתבגרות, נלחמים זה בזה ובנבלים, מבצעים תעלולים רבים ומצילים לעיתים רחוקות את העיר. רובין (דניאל מגון) - מנהיג הטיטאנים. מראה סימנים של חוסר יציבות נפשית, ומתעצבן ללא הרף משום שחבריו לא לוקחים את הלחימה בפשע ברצינות כמוהו. סטארפייר (אורלי תגר) - אופטימית, תמימה, טובת לב וחברותית ביותר. עיניה זוהרות בצבע ירוק בהיר והיא משגרת מטח של כדורי אנרגיה ירוקים. סייבורג (צביקה פורמן) - אדם שחלקו מכונה. חובב פיצה, ופל אמריקאי, המבורגר, קציצות בשר, משחקי וידאו ותוכניות טלוויזיה משנות השמונים. החבר הטוב ביותר של ביסט בוי. ביסט בוי (ברק ברויטמן, דורון בן-עמי) - ילד בעל עור ירוק בהיר, המצחיקן של החבורה. לביסט בוי היכולת להשתנות לכל בעל חיים שיבחר, וזאת מבלי לשנות את צבע עורו הירוק. חובב בוריטו, פיצה, משחקי וידאו וצפייה בתוכניות טלוויזיה קומיות עם הומור רדוד. חברו הטוב של סייבורג. רייבן (הילי ישראל) - בחורה צינית וסרקסטית, היא נוטה להתבודד משאר החבורה. בתו של שד מממד אחר. לרוב משתמשת בטלקינזיס לצורך התקפה והגנה והיא גם ניחנת ביכולת תעופה. לובשת גלימה סגולה שעוטפת את הגוף שלה, ומטילה צל על חלק מפניה. לרייבן יכולות רבות, כגון טלפורטציה, יכולת לעבור דרך חפצים מוצקים ועוד. גיזמו (לורן טום) - בעל חליפה שבין כוחותיה: תעופה, זרועות מכניות. ג'ינקס (לורן טום) - חברה בכוורת בעלת כוח לקלקל מכשירים חשמליים. ממותה (קווין מייקל ריצ'רדסון) (Kevin Michael Richardson) - חבר בכוורת בעל כוחות שריר עוצמתיים. בילי (סקוט מנוויל) - חבר בכוורת שיכול להכפיל את עצמו בהרבה. סי-מור (קווין מייקל ריצ'רדסון) (Kevin Michael Richardson) - חבר בכוורת בעל כוח לירות לייזר מהעין האחת שלו. טרה (אשלי ג'ונסון) (Ashley Johnson (actress)) - בעלת כוחות שליטה בסלעים. בלאקפייר (אורלי תגר) - אחותה הגדולה של סטארפייר. נבלית. הסדרה משודרת במספר ערוצים ברחבי העולם. ביניהם קרטון נטוורק שבארצות הברית וערוץ הילדים בישראל. ביולי 2018 הופץ לסדרה סרט קולנוע בשם "כוח הטיטאנים! חיים בסרט". בספטמבר 2019 הופץ סרט שני בשם "כוח הטיטאנים נגד הטיטאנים הצעירים", העוקב אחר מפגש בין קבוצת הטיטאנים מהסדרה לבין קבוצת הטיטאנים מהסדרה המקורית. ביוני 2021 עלה לערוץ קרטון נטוורק הסרט "כוח הטיטאנים: ראו ספייס ג'אם" שהוא הצלבה עם הסרט "ספייס ג'אם". במאי 2020 יצא הסרט "כוח הטיטאנים וגיבורות העל" שבו כוח הטיטנים נלחם לצד הגרסה השנייה של "DC Super Heroes Girls" שיצאה בשנת 2019. ב-22 ביוני 2016 שוחרר המשחק "Teeny Titans" למכשירים מבוססי אנדרואיד ו-IOS. במשחק זה, השחקן מגלם את רובין שמתמכר לאיסוף בובות קרב בשם "Teeny Titans". השחקן יכול להסתובב ברחבי Jump City, להילחם בתחרויות בובות בעיר ולהילחם נגד דמויות שונות מהייקום של סדרת הטלוויזיה. ב-18 ביולי 2018 שוחרר משחק ההמשך בשם "Teen Titans Go Figure" בו השחקן יכול לשחק כאחד מהטיטאנים ולהילחם בתחרויות בעזרת איסוף בובות קרב בדומה למשחק הקודם. אתר האינטרנט הרשמי של כוח הטיטאנים "כוח הטיטאנים", במסד הנתונים הקולנועיים IMDb (באנגלית) "כוח הטיטאנים", באתר נטפליקס "כוח הטיטאנים", באתר Rotten Tomatoes (באנגלית) "כוח הטיטאנים", באתר HBO Max (באנגלית) "כוח הטיטאנים", באתר Hulu סדרות (באנגלית) "כוח הטיטאנים", במסד הנתונים הקולנועיים KinoPoisk (ברוסית) Every Kids’ Choice 2024 Winner!, Nick (באנגלית) Teeny Titans, Teen Titans Go! Wiki (באנגלית) Teeny Titans: LET'S PLAY | Teen Titans Go! | Cartoon Network, נבדק ב-2024-01-28 Teen Titans Go Figure!, Teen Titans Go! Wiki (באנגלית) Teen Titans GO! Figure - Official Trailer, נבדק ב-2024-01-28